open-index/open-wikipedia-markdown huggingface dataset:
Skrin biru mati

**Skrin biru mati** (atau **Blue Screen of Death**, (**BSoD**) dalam bahasa Inggeris) ialah paparan ralat yang dipaparkan oleh sistem pengendalian - terutamanya Microsoft Windows - yang diakibatkan oleh masalah sistem komputer. Skrin ralat Blue Screen of Death biasanya berpunca daripada masalah pada fail pemacu peranti, ingatan komputer yang bermasalah, daftar Windows yang korup, serta DLL yang tidak serasi. Boleh dikatakan hampir kesemua versi Windows boleh mengalami masalah skrin biru ini, manakala versi beta terawal bagi Windows Vista pula memaparkan skrin merah semasa ralat but.

## Versi-versi skrin biru

### Windows 9x/Me

Versi-versi Windows 9x/Me (terutamanya Windows Me) adalah versi Windows yang paling kerap mengalami masalah skrin biru, walaupun kebanyakannya adalah kurang serius. Terdapat 2 punca utama masalah skrin biru pada versi-versi berkenaan, iaitu fail pemacu peranti yang bermasalah serta fail DLL yang tidak serasi. Masalah ini sering berlaku semasa kegagalan program aplikasi yang seterusnya melumpuhkan keseluruhan sistem pengendalian. Kedua-dua masalah tersebut menjadikan versi-versi Windows 9x/Me sebagai versi Windows yang kurang stabil.

Selain itu, sekiranya pengguna mengeluarkan media storan boleh tanggal seperti disket semasa sistem pengendalian sedang membaca kandungannya, maka skrin biru juga akan dipaparkan. Masalah tersebut paling ketara semasa pengguna hanya sekadar membaca dokumen Microsoft Office; iaitu banyak pengguna yang terus menanggalkan disket sebelum menutup program. Sebenarnya, Microsoft Office akan menghasilkan satu fail sementara pada lokasi folder dokumen yang dibuka dan fail sementara tersebut akan dipadamkan apabila program ditutup.

### Windows NT
Versi-versi Windows yang berasaskan Windows NT termasuklah Windows 2000, Windows XP, Windows Vista, Windows 7, Windows 8, Windows 8.1, dan Windows 10 jarang menghadapi masalah skrin biru, hasil daripada pengurusan ingatan yang lebih cekap. Tidak seperti Windows 9x/Me yang akan lumpuh sepenuhnya apabila ada aplikasi komputer yang gagal, keluarga Windows NT membolehkan pengguna mematikan program yang bermasalah dengan mudah tanpa menjejaskan sistem pengendalian. 

Sungguhpun demikian, keluarga Windows NT juga masih boleh berhadapan dengan masalah skrin biru, dan skrin biru hanya akan dipaparkan apabila berlaku masalah yang serius seperti ralat pada inti sistem serta masalah pada ingatan atau perkakasan komputer.

## Lihat juga
* Paparan ralat
A. Halim

Datuk **Abdul Halim bin Mohammad Diah** atau lebih dikenali sebagai **A. Halim** (12 Oktober 1947 – 9 Mei 2024) merupakan salah seorang penyanyi penyanyi irama pop yeh yeh yang mula berkecimpung dalam bidang muzik sekitar era 60-an / 70-an yang sering mendendangkan lagu-lagu di radio Singapura dan Malaysia.

Abdul Halim dilahirkan pada 12 Oktober 1947. Beliau turut menyanyi bersama beberapa kumpulan kugiran, antaranya adalah kumpulan De' Fictions, kumpulan The Wanderers, dan kumpulan The Wisma.

Abdul Halim turut merakamkan banyak album dengan beberapa syarikat rakaman, antaranya adalah Suria, TNA, MMI, dan Life.

Beliau bersara dari jawatan Penolong Pengurus Kewangan di Johor Port Berhad 2007.

Beliau telah meninggal dunia akibat sesak nafas pada 9 Mei 2024.

## Album
* A. Halim & The Wanderers menampilkan Elly Kassim dari Indonesia
* Album Hitam Manis.
* Album Salam Mesra Dari A. Halim & De' Fictions (Awal 1968 - Suria Records)
* Album A. Halim & De' Fictions Vol. 1 (TNA Records)
* Album EP Gadis Buta - A. Halim dengan Raja Norlela (Life)

## Lagu-lagu
Antara lagu-lagunya adalah:-
* Bermusim
* Berkenan
* Budi Pekerti
* Cenderawasih
* Dendang Terakhir
* Doa dan Harapan
* Gadis Buta duet A. Halim & Raja Norlela
* Hitam Manis versi A. Halim
* Inikah Balasannya
* Ikan Dilaut Asam Didarat
* Jalan Bersama duet A. Halim & Raja Norlela (Ciptaan Ahmad Hj. Hassan)
* Kan Hilang Nanti
* Kawan Lama
* Kisah dan Tauladan
* Ku Cuba
* Ku Tetap Kasih
* Kebinaria (Asalnya nyanyian Muchsin & Titiek Sandhora).
* Kembali Lagi
* Masa Remaja
* Pandangan Desa
* Pemberianmu
* Salam Mesra
* Selamat Pulang Dan Jumpa Lagi
* Semua Tahu
* Sejak Kau Pergi
* Sekuntum Bunga
* Teman Baru
* Tiada Lagi
A. Rahman Hassan

Dato' **Abdul Rahman bin Hassan** (30 Julai 1946 – 13 Jun 2019) merupakan seorang penyanyi lelaki Malaysia. Beliau mencipta nama sebagai penyanyi era 60-an dan 70-an yang sering mendendangkan lagu-lagu di radio Malaysia dan Singapura.

Beliau turut memenangi Anugerah Tokoh Kepimpinan Industri Muzik dalam Anuegrah Kecapi Papuita 2006. Beliau telah mendirikan rumah tangga bersama Datin Azizah binti Mohamad yang juga merupakan penyanyi Kumpulan Orkes Nirwana.

Selepas isteri pertama beliau meninggal dunia, pada 26 April 2013, beliau telah bernikah dengan dramatis Datin Fadilah Mansor pada 25 Disember 2014.

## Kematian
Datuk A. Rahman Hassan menghembuskan nafas terakhir pada 13 Jun 2019 di usia 72 tahun akibat komplikasi paru-paru. Beliau sebelum ini ditempatkan di wad Unit Rawatan Rapi (ICU), Hospital Ampang akibat pendarahan otak dan angin ahmar dan dikejarkan ke hospital pada 1 Jun akibat sesak nafas. Menurut Khir Rahman, jenazah bapanya dibuka untuk tengok muka. Dan akhir sekali, akan dibawa ke kediaman keluarga tersebut di Taman Sri Ukay sebelum dikebumikan selepas Zuhur di Tanah Perkuburan Taman Keramat.

## Diskografi

### Lagu-lagu
Antara lagu-lagunya adalah:-
# Bimbang
# Cincin Belah Rotan
# Hanya Untukku
# Perpaduan Hidup
# Semoga Berjaya
# Usah di kesalkan - lirik & lagu: Dato’ A Rahman Hassan
# Nasib pak tani - lirik & lagu: Dato’ A Rahman Hassan
# Syurga idaman - lagu: Dato’ A Rahman Hassan & lirik: Ali Omar
# Tak mengapa - lirik & lagu: Dato’ A Rahman Hassan
# Mestikah - lirik & lagu: Dato’ A Rahman Hassan
# Kerana Fitnah - lagu: MYRosnah & lirik: Dato’ A Rahman Hassan
# Pergilah kanda ku - lagu: Dato’ A Rahman Hassan & lirik: Ali Omar
# Nikmat yang tak ternilai - lirik & lagu: Dato’ A Rahman Hassan

## Anugerah dan pencalonan
* Anugerah Tokoh Kepimpinan Industri Muzik (Anugerah Kecapi Papuita 2006).

## Rujukan

## Pautan luar
A. Rahman Onn

**A. Rahman Onn** merupakan seorang penyanyi etnik Melayu era 1960-an / 70-an. Beliau cukup sinonim dengan irama Pop Yeh Yeh dan lagu-lagu beliau sering berkumandang di corng radio Malaysia. Antara lagu yang popular seperti seperti Cincin Emas, Peracun Kalbu, Cincin Emas Telah Di Terima, Aku Nak Pulang dan banyak lagi.

A. Rahman Onn berasal dari Johor Bahru, sering membuat persembahan dengan diiringi oleh kumpulan The Strangers. Beliau mula mencipta nama setelah lagu Chinchin Emas pada tahun 1967 mula dirakamkan di piring hitam.

A. Rahman Onn turut terbabit bagi menjayakan Konsert Pop Yeh Yeh Suatu Evolusi 2007, di Stadium Malawati dan julung kali diadakan oleh Global Ads Workstation Sdn. Bhd. 

## Lagu-lagu

* Hasrat Hati
* Hujan
* Putus Harapan
* Rindu
* Si Cincin Emas
* Aku Nak Pulang
* Bila-kah Berjumpa
* Chinchin Emas
* Kembali-lah Pada Ku
* Perachun Kalbu
* Cincin Emas Telah Diterima
* Julaiha
* Semua Jadi Kenangan ( Lagu Baru 2006 )

## Kehidupan Kini

Selain kerjaya sebagai penyanyi, dikhabarkan juga beliau membuka perniagaan sendiri di Larkin, Johor. Kini beliau masih aktif menyanyi dan sering memenuhi jemputan persembahan kecil di seluruh Malaysia dan Singapura.

Lagu-lagu beliau dulu dan kini banyak terdapat di laman YouTube dan banyak dilayari oleh peminat-peminat beliau.

## Rujukan




## Pautan luar
* A. Rahman Onn
A. Romzi

**A. Romzi** dilahirkan di **Singapura** pada tahun **1946.** Beliau adalah salah satu penyanyi era **pop yeh yeh** yang popular di tahun **1960an** hingga **awal 1970an**, selain turut membuat kemunculan semula di pertengahan tahun **1980an**.

Pada tahun **1967**, A. Romzi membuat rakaman pertama bersama kumpulan The Hooks **The Hooks** di bawah naungan syarikat **EMI Singapura**. Empat lagu yang dirakam dalam rekod tersebut ialah ***Dendang Remaja, Zunika, Menanti Dewi*** dan ***Sengsara.*** Lagu ***Dendang Remaja*** dan ***Zunika*** telah mendapat sambutan hangat di kalangan para peminat dan kekal popular hingga kini.

Di tahun itu juga, mereka diundang membuat persembahan oleh **Shaw Brothers' Malay Film Production** dalam filem ***A-Go-Go 67*** di mana mereka menyanyikan lagu ***Ratapanku***. Lagu ini juga dimasukkan dalam sebuah rekod SP juga terbitan **EMI Singapura**.

Selepas dari itu, mereka menghasilkan **dua buah rekod EP**  keluaran **1968**. Salah satu darinya mengandungi lagu  bertajuk ***Ada-Ada*** yang menimbulkan kontroversi apabila ia diharamkan daripada siaran **Radio Singapura** pada **1970**. Pengharaman siaran lagu itu  berpunca daripada pelancaran ***Kempen Anti Narkotik*** (ganja) oleh **Kementerian Kebudayaan Singapura**, kerana dakwaan bahawa senikata lagu itu dikatakan *"mengandongi unsor2 yang memuja penggunaan ganja"*

Mulai **1970, A. Romzi** mula merakam dengan **Malaysian Musical Industries (MMI)** bersama kugiran **The Wanderers**. Selain  membuat **satu EP solo**, beliau juga merakam **tiga rekod EP** dengan menyanyi berpasangan dengan **S. Roha**. Lagu duet mereka, Usek-Mengusek Membawa Bahgia, mendapat sambutan hangat. Mereka akhirnya berumahtangga, namun jodoh mereka tidak panjang.

Setelah menyepi lama, pada tahun **1986**, **A. Romzi** dipelawa merakam lagu duet bersama **Datuk Ramli Sarip** di bawah label **WEA**. Lagu mereka berdua, ***Bukan Kerana Nama***, mendapat sambutan hangat. Pada tahun berikutnya, **A. Romzi** membuat album solo bersama **WEA**, selain sebuah lagi album duet bersama seorang **penyanyi orang kurang upaya (OKU) penglihatan** bernama **Suhaime Roa**.

Kemudian **A. Romzi** menyepi lagi kerana mengikuti aktiviti-aktiviti keagamaan. Rakaman terakhir beliau ialah pada tahun **2001** bertajuk ***Nada Solawah***.

Pada masa kini, **A. Romzi** menetap di Singapura.

## Album
* Bersama The Hooks: 3 EP, 1 SP dan 1 CD kesemuanya keluaran EMI Singapura
* Bersama The Wanderers: 1 EP solo, 3 EP duet bersama S. Roha. Kesemuanya keluaran MMI.
* Bersama Datuk Ramli Sarip (1 album), Suhaime Roa (1 album dan 1 album solo A. Romzi sendiri. Kesemuanya keluaran WEA.
* Nada Solawah keluaran 2001

## Lagu-lagu (antaranya)
* Zunika
* Dendang Remaja
* Menanti Dewi
* Sengsara
* Ke Tanah Suci
* Burulah
* Katakan Padaku
* Ratapanku
* Sepuluh Budak Hitam
* Alam Baru
* Usek Mengusek Membawa Bahgia (duet dengan S. Roha)
* Bukan Kerana Nama (duet dengan Datuk Ramli Sarip)

## Pautan luar
* BruneiDirect.Com
Ahmad Daud

Dato' Haji **Ahmad Daud Mohamad Hashim** (12 Mac 1932 – 11 Jun 2002) ialah seorang penyanyi dan pelakon Melayu Malaysia era 1960-an / 1990-an yang sering mendendangkan lagu-lagu di radio Malaysia.

## Kerjaya
Siapa Besar adalah filem pertama Ahmad Daud dengan Shaw Brothers MFP Studio. Kemudian, beliau membintangi filem-filem lain seperti Kacha Permata, Aksi Kuching, Sayang Si Buta (hanya sebagai penyanyi undangan untuk lagu Si Manis Tujoh Belas iringan The Swallows), Pusaka Pontianak (lagu popular: Pontianak iringan kumpulan The Swallows) dan Permintaan Terakhir (filem warna keluaran Studio Merdeka, KL milik Shaw Brothers memegang watak bapa kepada Uji Rashid). 

Ahmad Daud juga ada menerbitkan beberapa album di bawah label Panda Records, khususnya untuk A. Ramlie & Maria Bachok dan Rahimah Rahim. Beliau juga sempat berduet dengan anak saudaranya Rahimah untuk lagu Pakcikku Bergaya (saduran lagu Inggeris iaitu Summerwild).

Beliau juga sempat menjadi DJ sambilan Radio Malaya Singapura, selain mengacarakan rancangan The Ahmad Daud Show di RTM TV1 sekitar tahun 1970-an. 

Fasihnya Ahmad Daud berbahasa Inggeris ialah sebab beliau pernah bersekolah di Penang Free School tempat ayahnya mengajar, juga merupakan guru sekolah P. Ramlee dan Tengku Ahmad Rithauddeen Ismail (bekas Menteri Luar Malaysia). 

Rakaman terakhir beliau ialah untuk rancangan Rollin' Good Times yang disiarkan di Channel 5 (Singapura) pada tahun 1994, di mana beliau bersama Julie Sudiro dan almarhum Rahim Hamid menyampaikan lagu Unforgettable (nyanyian asal Nat King Cole). Kaset dan cakera padat rancangan ini diterbitkan oleh syarikat rakaman Singapura, Hype Records dan dijual di Malaysia dan Singapura.

Ahmad Daud juga adalah pengasas Surau Taman Melawati tempat beliau tinggal hingga ke akhir hayatnya.

## Keluarga
Beliau adalah suami kepada seniwati Datin Saadiah dan bapa kepada seniwati Fauziah Ahmad Daud dan Fazlina Ahmad Daud. Beliau mempunyai seorang anak lelaki bernama Faizal Ahmad Daud.

## Diskografi

### Album
* Mambang Biru (EMI, 2007)

### Lagu-lagu
* Jangan Merayu
* Malam Pesta

## Filemografi

### Filem

### Televisyen

## Anugerah dan pencapaian
* 1984 -  Pingat Ahli Mangku Negara (AMN); 
* 1989 -  Pingat Kelakuan Terpuji (PKT); 
* 1992 -  Pingat Darjah Setia Pangkuan Negeri (DSPN) membawa gelaran Dato', dianugerahkan oleh Yang Dipertua Negeri Pulau Pinang, Tun Dr Hamdan Sheikh Tahir pada 1992; 
* 1992 - Anugerah Penyanyi Sepanjang Zaman oleh Akademi Industri Muzik Malaysia (AIM)
* 1994 - Anugerah Wirama AIM
* 1997 - Anugerah Khas Juri di Anugerah Bintang Popular Berita Harian.

## Rujukan

## Pautan luar
* Datuk Ahmad Daud Bin Md. Hashim 
*
Ahmad C.B.

**Ahmad Chass Barra** (1907 - 1997) atau lebih dikenali sebagai *Ahmad C.B.* merupakan seorang penyanyi Melayu Indonesia era 60-an / 70-an yang sering mendendangkan lagu-lagu di radio Singapura dan Malaysia. Beliau terkenal dengan lagu Cincin Belah Rotan, Tanggal 31 (dirakam semula oleh arwah Sudirman sempena Hari Kebangsaan) dan padusuaranya dengan Saloma iaitu Belo Belo.

## Kehidupan Awal
Ahmad C.B. atau nama sebenar beliau Ahmad bin Awab dilahirkan sama ada pada tahun 1907 ataupun 1908 dalam keluarga Melayu di Medan, Indonesia tetapi beliau dibesarkan di Singapura yang mana terletak di selatan Tanah Melayu.  

Lagu Belo Belo ini pernah dirakam semula oleh Ahmad CB dengan salah seorang penyanyi wanita di sekitar tahun 80an.

## Kematian
Beliau meninggal pada tahun 1997, Indonesia setelah seminggu terjatuh tiba-tiba di dalam rumahnya di Medan, Indonesia.

## Album
* Dulu Dan Sekarang (Kaset)
* Bunga Harum (Piring hitam keluaran Chap Singa).

## Lagu-lagu
* Kisah Di Geylang Serai
* Geylang Diwaktu Petang
* Rentak Seratus Enam
* Mari Menari
* Cincin Belah Rotan
* Tanggal 31

## Pautan luar
* Laman Hamlau.
Abdullah Chik

**Abdullah Chik** atau nama penuhnya **Abdullah Mada Sahib Chik** (1 Disember 1934 – 19 September 1995) merupakan seorang pelakon dan penyanyi Melayu era 50-an / 90-an yang sering mendendangkan lagu-lagu di radio Malaysia.

## Kerjaya
Abdullah Chik pernah menghasilkan piring hitam bersama penyanyi Alwiah Kasmah.

## Diskografi

### Lagu-lagu
# Kanda Tetap Menanti
# Bermacam Rayu
# Kaseh Terhalang (ciptaan Harry Ismail) a)

## Filemografi

### Filem

### Drama

### Telefilem

## Kematian
Pada 19 September 1995 ketika bersama menjayakan sebuah pertunjukan pentas bersama Noraniza Idris di Kota Bharu, Kelantan, beliau jatuh di belakang pentas lalu menghembuskan nafas terakhir, yang kemudiannya disahkan akibat serangan jantung. Jenazah Abdullah Chik dibawa ke Kuala Lumpur dan dikebumikan di tanah perkuburan Islam, Petaling Jaya. 

## Rujukan

## Pautan luar
*
Bree Van De Kamp

**Bree Hodge** (née **Mason**; sebelumnya **Van de Kamp**) is a watak rekaan dalam siri televisyen ABC *[[Desperate Housewives]]*, dilakonkan oleh Marcia Cross.

## Ciri-ciri Karakter

Bree Hodge merupakan seorang White Anglo-Saxon Protestant, conservative Republican, balu kepada Rex Van De Kamp, isteri kepada Orson Hodge, dan juga salah seorang daripada empat watak utama dalam siri popular *[[Desperate Housewives]]*. Bree terkenal dengan perangai kesempurnaan dan tatatertib kerja, di mana kadangkala melampaui neurosis and obsesif-kompulsif. Walaupun penulis mengelak daripada memberi watak tersebut diagnosis rasmi gangguan obsesif-kompulsif, watak Bree dengan sendirinya merujuk kepada "sifat aneh"nya dari segi anal-retentif dan bukan obsesif-kompulsif.

Bree digambarkan sebagai seorang suri rumah yang mahir, sama seperti Martha Stewart dari segi kepandaiannya memasak dan kemahirannya membuat kraftangan. Selain dari seorang suri rumah yang gigih, beliau juga mempunyai pengetahuan yang mendalam mengenai latihan senjata api: mempunyai empat pucuk senjata api dan memiliki kad keahlian Nation Rifle Association.

Beliau merupakan kuat konservatif, memiliki dan mempamirkan gambar berbingkai Republican President Ronald Reagan yang tersohor di rumahnya. Beliau juga Kristian konservatif dan homofobic; namun, dalam musim ketiga Bree secara beransur-ansur melepaskan pandangan hinanya tentang homoseksual dengan mendedahkan bahawa Andrew adalah gay, dan juga mengatakan bahawa perasaan homofobicnya apabila anak lelakinya itu memberitahu umum dirinya gay, merupakan rangsangan tindakbalas yang kuat kerana penderitaannya terhadap perbuatan Andrew sepertimana yang ditonjolkan dalam musim kedua.
Bahasa Kwanyama

**Kwanyama** atau **Oshikwanyama** merupakan satu bahasa kebangsaan Angola dan Namibia. Ia merupakan satu dialek yang digunakan untuk bahasa Oshiwambo, dan ia saling boleh difahami dengan Ndonga, dan satu-satunya dialek Oshiwambo yang lain yang ada satu piawaian dalam bentuk penulisan.

## Rujukan
* 
* 
* 

## Pautan luar
* Asas Sebutan  
* Peta bahasa Namibia 
* Bahasa dan sebutan 
* Laman Pan-Afrika L10n di Kwanyama
Negeri autonomi Yamalo-Nenets

**Negeri autonomi Yamalo-Nenets ** (), atau **Yamalia**, merupakan Subjek persekutuan Rusia di Wilayah Tyumen. Ia merupakan satu divisyen pentadbiran yang besar di Tyumen dengan luas kawasan 750,300&nbsp;km² dan ia juga merupakan kawasan yang kurang padat dengan penduduk, iaitu sebanyak 507,006 orang (mengikut bancian Rusia 2002). Pusat pentadbirannya terletak di Salekhard, dan dua bandar besar yang mempunyai populasi yang tinggi adalah Noyabrsk (pop. 96,440) and Novy Urengoy (pop. 94,456).

## Geografi
### Zon Waktu

Yamalia terletak di Zon Waktu Yekaterinburg (YEKT/YEKST).  UTC adalah +0500&nbsp;(YEKT)/+0600&nbsp;(YEKST).

## Divisyen Pentadbiran

## Demografik
*Populasi* (2002): 507,006.

*Kaum dan puak Etnik*: Nenet mempunyai populasi sebanyak 5.2%, kemudian ia didahului oleh Tatars (5.4%), Ukrain (13%) dan etnik Rusia (58.8%). Antara kumpulan etnik-etnik penting yang berada di negeri ini termasuk Belarus (8,989 atau 1.8%), Khant (1.7%), Azerbaijan (8,353 atau 1.65%), Bashkir (7,932 atau 1.56%), Komi (1.22%), Moldova (5,400 atau 1.06%). (Kesemua jumlah adalah mengikut bancian 2002)

**Statistik penting** (2005)
**Kelahiran*: 7,148 (kadar kelahiran 13.6)
**Kematian*: 3,099 (kadar kematian 5.9)

## Sejarah
Pada 10 Disember, 1930, ** Negeri autonomi Yamal (Nenets) Kebangsaan** () dibentuk berasaskan Wilayah Ural.

## Ekonomi
Di negeri ini, pengeluaran gas asli merupakan antara keluaran hasil yang utama. Kekayaan gas aslinya menjadikan syarikat Novatek, merupakan syarikat pengeluar gas asli nombor dua terbesar di Rusia yang beibupejabat di Salekhard.

## Pautan Luar
# Yamal-Nenets
Kasey Kahne

**Kasey Kahne** (lahir 10 April 1980 di Enumclaw, Washington) merupakan pemandu dalam siri Piala NEXTEL NASCAR. Beliau merupakan pemandu  #9 Dodge Dealers / UAW Dodge Charger/Dodge Avenger untuk Evernham Motorsports bersama dengan pemandu lain seperti Scott Riggs dan Elliott Sadler. Di luar litar, Kasey aktif dalam kerja kebajikan dan merupakan salah seorang ahli President's Council on Service and Civic Participation. Kasey menetap di Mooresville, North Carolina bersama adik lelakinya, Kale Kahne. Selain Kale, Kasey juga mempunyai seorang kakak,  Shanon Adams. Beliau juga adalah pemilik siri World of Outlaws.

## Kerjaya
Kahne telah memulakan di litar Deming yang terletak di Deming, Washington, sebelum berpindah ke litar Skagit di Alger, WA kemudian berpindah ke USAC. Beliau telah dilantik oleh Steve Lewis, yang mana telah mendapatkan pemandu NASCAR untuk masa depan seperti Jeff Gordon dan Kenny Irwin, Jr.. Pada tahun pertama beliau di atas litar, beliau telah dinamakan sebagai Rookie of the Year, dan juga kejuaraan kecil nasional. Selepas musim tersebut, beliau meneruskan untuk USAC, Toyota Atlantic Series dan World of Outlaws.

Kasey Kahne telah membuat 20 permulaan di  Siri Busch dengan memandu  #98 Channellock Ford Taurus untuk Robert Yates Racing. Pencapaian terbaik beliau adalah menghabiskan tempat kesepuluh di Cabela's 250. Pada 2003 beliau berpindah ke #38 Great Clips Ford untuk Akins Motorsports. Beliau mendapatkan kedudukan bermula yang paling baik (pole) di Michigan International Speedway dan perlumbaan Busch pertama adalah di Ford 300. 

Kahne menggantikan tempat Bill Elliott di #9 Dodge pada akhir 2003 apabila  Elliott mengumumkan jadual separuh masa menjelang perlumbaan pada musim 2004. Pada masa itu, Kahne masih terikat dengan kontrak bersama Ford dan tuntutan mahkamah bermula apabila Kahne memutuskan untuk berhijrah ke Evernham, memandu kereta yang ditaja oleh Dodge. Ford bagaimanapun mendapat bayaran dari Kahne dan kerjaya Kahne bersama Dodge bermula. Pada 2004, Kahne mengejutkan banyak pihak apabila memenangi beberapa perlumbaan, memenangi empat kedudukan bermula yang paling baik serta mendapat anugerah Raybestos Rookie of the Year. 

Beliau telah mendapatkan kejayaan Piala NEXTEL Cup victory pada musim 2005 setelah mendominasi persembahan dalam Chevy American Revolution 400 di Richmond International Raceway. Itu juga merupakan kejayaan pertama untuk Dodge Charger, yang kembali ke NASCAR pada 2005. Beliau juga mendapat kedudukan bermula yang paling baik sebanyak dua kali berturut-turut di Darlington dan Richmond pada tahun yang sama. 

## Pautan Luar
* Laman web rasmi Kasey Kahne
* KlubKahne.com – Laman web rasmi peminat Kasey Kahne
*
* Evernham Racing's Website untuk maklumat tambahan mengenai Kasey Kahne
* Temuramah bersama Kasey Kahne mengenai kerja-kerja kebajikan beliau
* Laman web Siemens
Bersamamu

**Bersamamu** merupakan sebuah rancangan realiti televisyen berbentuk amal yang ditayangkan di TV3. Pengacaranya akan membawa penonton untuk meninjau keadaan insan-insan istimewa serta mereka-mereka yang kurang berkemampuan dalam meneruskan cabaran hidup. Dalam setiap episod, ditayangkan bagaimana kesusahan hidup yang terpaksa ditempuhi insan ini sekeluarga. Penonton yang bersimpati boleh menderma kepada rancangan ini menerusi sistem pesanan ringkas (SMS).

Bersamamu telah ke udara sejak 8 Januari 2004 selama setengah jam itu. Rancangan Bersamamu antara lain bertujuan untuk menyelamatkan kehidupan, mengurangkan kesengsaraan serta beban dan memberi harapan baru kepada yang malang. Selain melancarkan majlis tersebut Datin Seri Rosmah juga menunjukkan keprihatinan dengan turun padang bersama krew Bersamamu melawat kes pada episod pertama.

Menurut Penerbit Penyelaras Bersamamu, Noraini Tahir, program tersebut dicetus oleh Tabung TV3 Bersamamu yang ditubuhkan pada 2003 yang bertujuan menghulurkan bantuan kepada yang memerlukan. Rancangan *Bersamamu* diwujudkan untuk memberi peluang kepada pihak terbabit menguruskan dengan lebih teratur setiap dana yang terkumpul demi kebajikan mereka yang kurang bernasib baik.

Program tersebut memaparkan penderitaan anggota masyarakat yang terpaksa mengharungi dugaan berganda dalam meneruskan kehidupan. Pelbagai ujian yang menimpa daripada masalah kemiskinan, penyakit kronik, penderaan hinggalah sengsara ibu tunggal sememangnya menginsafkan. Fokus program ini bukan saja memaparkan masalah itu kepada umum tetapi menarik perhatian pihak lain yang prihatin supaya tampil menghulurkan bantuan terutama syarikat korporat mahupun individu.

Tujuan utama rancangan ini adalah untuk meringankan beban mereka yang kesusahan dan ia tidak semestinya bantuan kewangan tetapi hal lain juga seperti biaya pengajian, rawatan perubatan ataupun tempat penginapan. Bersamamu dijayakan dengan kerjasama Amanah Raya Berhad yang bertindak sebagai pemegang amanah yang menguruskan tabung derma yang dikumpul. Ia juga adalah hasil kerjasama TV3 dengan Kementerian Pembangunan Wanita, Keluarga dan Masyarakat.

## Pengacara
* Fiza Sabjahan
* Noor Hafiza Saharuddin

## Rujukan
  

## Pautan luar
*
Wanita Hari Ini

***Wanita Hari Ini*** (**WHI**) merupakan sebuah rancangan televisyen bual bicara wanita Malaysia yang disiarkan di TV3, bersiaran pada jam 12:00 tengah hari selama sejam setiap hari Isnin hingga Jumaat.

Sejak 2009, *WHI* menerima pengacara lelaki, bermula dengan Nazril Idrus kemudian diikuti oleh Fahrin Ahmad.

Sepanjang Ramadan, ***Wanita Hari Ini*** (**WHI**) bersiaran setiap Isnin hingga Jumaat jam 12:05 tengah hari selama 50 minit.

Selepas menyambut Hari Raya Aidilfitri, ***Wanita Hari Ini*** (**WHI**) kembali bersiaran setiap hari jam 12:05 tengah hari selama 55 minit.

Pada 26 Mei, **Wanita Hari Ini** kembali bersiaran setiap Isnin hingga Jumaat jam 12:05 tengah hari untuk memberi laluan kepada Muzik Muzik pada Sabtu dan Melodi pada Ahad.

## Pengacara
### Pengacara Terkini
* Fahrin Ahmad
* Fatin Hamimah Yusof
* Fiza Sabjahan
* Sugeeta Chandran
* Syahira Izzaty Yaacob

### Bekas Pengacara
* Azizah Ariffin
* Azura Abdul Karim
* Dangsuria Zainurdin 
* Ezzah Aziz Fawzy
* Ezzan Zalilah Zulfadzli 
* Farah Adeeba Mohd Ashraff
* Hazreena Kassim (kini bersama Malaysia Hari Ini)
* Hawa Rizwana Redzuan (kini bersama Astro)
* Ifa Raziah
* Irin Putri Azmi
* Junaidah Zainuddin
* Maria Tunku Sabri
* Nadia Annuar
* Nazril Idrus
* Nirmala Arunaselam
* Nor Azzura Azizul Azman
* Nurfarahin Jamsari
* Nollyzai Awang Sham
* Najlah Ishak 
* Nabihah Rosdi
* Noor Azean Abdul Karim 
* Normala Samsudin
* Ruhil Syafinaz
* Radziah Mohd Kamal 
* Raja Mazian Raja Mohamed
* Sharifah Shawati
* Shera Aiyob
* Suraya Yeop Jr.
* Siti Farah Abdul Hanif
* Syarifah Salwa Syed Abdul Rahman
* Tan Lay Fern
* Teh Syuhaida Sharip
* Uyaina Arshad
* Zakiah Anas

## Sambutan
*Wanita Hari Ini* telah mencatatkan peningkatan jumlah tontonan sebanyak 800,000 penonton sejak pelaksanaan Perintah Kawalan Pergerakan (PKP) akibat pandemik COVID-19.

## Lihat juga
* *[[Women Talk]]* – rancangan bual bicara serupa yang disiarkan di TV3

## Rujukan

## Pautan luar
* 
* 
*
Star Ocean EX

ialah siri anime berdasarkan siri manga *[[Monthly Shonen Gangan]]* yang diadaptasi dari permainan video *[[Star Ocean: The Second Story]]*.

## Plot

*Star Ocean EX* menceritakan pengembaraan seorang pemedang bernama Claude Kenni dan sahabat-sahabatnya yang menyiasat Glob Ajaib (Sorcery Globe) yang penuh misteri; siri ini amat digemari kebanyakan peminat permainan video *[[Star Ocean]]*. 

## Watak
; Claude C. Kenni: Watak utama *Star Ocean EX*. Setlah satu kemalangan menyebabkannya terkandas di Planet Expel yang mundur, dia menyelamatkan Rena Lanford dari seekor raksasa lalu disangka ramai penduduk tempatan sebagai "Legendary Warrior of Light". Dai bertujuan menyiasat Sorcery Globe. Claude mempunyai kemahiran bertarung dengan tangan dan sebagai pemedang, namun dia menarik kebanyakan kekuatannya dari persahabtan Rena. Claude bersifat rendah diri dan jujur, serta sanggup memikul beban kekurangan keyakinan diri akibat membesar di bayangan bapanya yang masyhur.

; Rena Lanford: Penduduk tempatan planet Expel, dia sering mengembara di Hutan Shingo. Pada suatu hari, seekor raksasa muncul dalam hutan dan menyerangnya; nasib baik dia diselamatkan oleh by Claude. Menurut lagenda tempatan, dia percaya Claudelah "Legendary Warrior." Dia mengiringi Claude dalam mencapai tujuan Claude. Rena ialah gadis yang bersifat manis dengan persona yang sering termenung dan bertimbang rasa serta kuasa penyembuh. Dia amat setia kepada Claude sejak mula dahulu.

; Celine Jules

; Dias Flac

; Ashton Anchors

; Precis Neuuman

; Leon D.S. Geeste

; Opera Vectra

; Ernest Raviede

; Bowman Jean

## Lihat juga
**[[Star Ocean: The Second Story]]*
**[[Star Ocean: Blue Sphere]]*

## Pautan luar
* Laman rasmi tri-Ace 
* Laman Rasmi tri-Ace 
* Star Ocean Enchantment: Termasuk terjemahan manga 
* Realm of Stars: *Star Ocean: The Second Story* fansite 
* Itirinsou no kioku
Sekolah Menengah Kebangsaan La Salle, Klang

**Sekolah Menengah Kebangsaan La Salle**, atau nama ringkasnya *SMK La Salle*, merupakan sebuah sekolah yang terletak di Klang, Selangor, Malaysia. Sekolah ini ditubuhkan pada tahun 1940 dan merupakan antara sekolah terawal di Klang. Sekolah ini merupakan bekas sekolah Kristian dan dahulunya dipimpin oleh mubaligh beragama Kristian. Sungguhpun begitu, pelajar-pelajarnya terdiri daripada pelbagai kaum dan agama.

Sekolah ini, bersama-sama dengan **[[Sekolah Kebangsaan La Salle, Klang]]** terletak di Persiaran Raja Muda Musa. Asalnya satu sekolah, ia telah berpisah kepada sekolah rendah dan menengah pada tahun 1964 kerana jumlah pelajar bertambah.

Pada tahun 2009, Sekolah Menengah Kebangsaan La Salle memiliki 1232 pelajar lelaki. Ia mempunyai seramai 72 orang guru.2009

SMK La Salle Klang berjiran dengan SM (Persendirian) Hin Hua, SMK Tengku Ampuan Rahimah dan SK Simpang Lima.

Laman web rasmi Smk La Salle, Klang ialah https://sites.google.com/moe-dl.edu.my/smklasalleklang

## Sejarah Ringkas
Sekolah La Salle, Klang ditubuhkan pada tahun 1940 oleh Reverend Father L. Guittart. Beliau juga merupakan pengetua sekolah yang pertama. Apabila Sekolah La Salle mula-mula ditubuhkan, sekolah ini dikenali sebagai **Sekolah St. Bernadette**. Pada tahun 1950, nama sekolah ditukarkan kepada **Institusi La Salle**. Tidak lama kemudiam, nama sekolah ditukarkan pula kepada **Sekolah La Salle, Klang**.

Pada tahun 1964, Sekolah La Salle Klang dipisahkan kepada Sekolah Rendah La Salle dan Sekolah Menengah La Salle. Sungguhpun berpisah, kedua-dua sekolah masih bertempat di lokasi yang sama sehingga hari ini.

Semua bekas pengetua sekolah merupakan mubaligh Kristian sehinggalah tahun 1989 apabila Encik Rex C.C. Michael menjadi pengetua sekolah pertama yang bukan merupakan mubaligh Kristian.

Pada hari ini di bawah sistem pendidikan kebangsaan, Sekolah Rendah La Salle dan Sekolah Menengah La Salle dikenali sebagai Sekolah Kebangsaan La Salle Klang dan Sekolah Menengah Kebangsaan La Salle Klang.

## Identiti Sekolah
### Moto Sekolah
***Lux Luceat Vobis***  (Sinarkanlah Cahayamu)

### Lagu Sekolah
All through our classes a voice is resounding,
Promptly respond to your duty's sweet call.
Hearken you all for the trumpet is sounding,
Your Mater's proclaiming her watchword to all.

Forward, her children dear,
Ever with heart sincere,
Render with joy to your Mater her due;
All that is vile reject; Heaven will e'er protect,
Sons of St. La Salle valiant and true,

Labour will conquer,
Your motto still bearing,
Forward with courage,
In ways that are just,
True to your standard,
Be doing and daring,
As faithful La Sallians,
In heaven we trust.

### Pengetua-pengetua

## Rujukan

* Majalah sekolah, *La Sallian*

## Lihat Juga
* Klang
* Persiaran Raja Muda Musa
* Sekolah Menengah Kebangsaan Tengku Ampuan Rahimah
* Sekolah Kebangsaan Simpang Lima

## Alamat
:Sekolah Menengah Kebangsaan La Salle
:Persiaran Raja Muda Musa 
:Selangor, Malaysia
:Telefon =  603-3371 7469
:Fax     = 603-3337 36950

## Pautan luar
Sekolah Kebangsaan Indera Mahkota Utama

**Sekolah Kebangsaan Indera Mahkota Utama** atau nama ringkasnya *SK Indera Mahkota Utama*, merupakan sebuah Sekolah Kebangsaan yang terletak di Bandar Indera Mahkota.

Pada 2009, Sekolah Kebangsaan Indera Mahkota Utama memiliki 264 pelajar lelaki dan 207 pelajar perempuan, menjadikan jumlah keseluruhan murid seramai 471 orang. Ia mempunyai seramai 31 orang guru.2009

**Sekolah Kebangsaan Indera Mahkota Utama** telah memulakan operasinya pada tahun 2000 sebagai sekolah kebangsaan kedua di Indera Mahkota memulakan operasi selepas Sekolah Kebangsaan Indera Mahkota(SKIM). Pada ketika itu, sekolah ini masih lagi dikenali sebagai **Sekolah Kebangsaan Indera Mahkota 2**. Namun pada pertengahan tahun 2001, namanya ditukar menjadi **Sekolah Kebangsaan Indera Mahkota Utama**. Pada tahun 2004, pelajar di sekolah ini berkurangan berikutan pembukaan Sekolah Kebangsaan Astana (kini dikenali sebagai Sekolah Kebangsaan Tunku Azizah). Pada pertengahan tahun 2002, pentadbiran sekolah bertukar dari Encik Zaki kepada Encik Abdul Hadi bin Abdul Malik sebagai guru besarnya.

## Lokasi

Sekolah ini terletak di atas sebuah bukit berhadapan Taman Indera Mahkota 5 dan berdekatan dengan 2 buah sekolah berdekatan iaitu Sekolah Jenis Kebangsaan (Tamil) Indera Mahkota dan Sekolah Kebangsaan Tunku Azizah(SKTA). Sekolah ini juga berdekatan dengan Balai Bomba Daerah Kuantan, Pejabat Pendidikan Negeri Pahang dan Sekolah Berasrama Penuh Integrasi Kuantan.

## Lagu Sekolah
Berdiri megah laksana panglima
Indera Mahkota Utama berseri
Kan kujunjung namamu diserata
agar terpahat di setiap sanubari

Indera Mahkota Utama pusatnya ilmu
Penyuluh hidup generasi baru
Berbakti padamu impianku
agar terbina insan yang mulia

Ayuh kita bergandingan melaksanakan impian
Kecemerlangan untuk kecemerlangan

Taat kepada Tuhan
Raja serta negara
Indera Mahkota Utama menjunjung janji suci
Agar impian jadi kenyataan
Masa hadapan

## Sejarah
Sekolah ini telah menjadi sekolah nombor 1 di daerah Kuantan pada tahun 2007 di dalam pencapaian UPSR.

## Alamat
:Sekolah Kebangsaan Indera Mahkota Utama
:Bandar Indera Mahkota 
:Pahang, Malaysia
:Telefon =  6095736949
:Fax       = 6095736949

## Pautan luar
*
Wangsa Timuriyah

**Wangsa Timuriyah** yang turut dikenali sebagai *Gurgan*, *Gurkhan*, *Gurkānī*  dan *Kurkhan* adalah sebuah wangsa Islam yang diperintah oleh keturunan Mongolia dari Asia Tengah. Ketika zaman kegemilangannya, wangsa ini meluaskan empayarnya  dari Asia Tengah hingga ke Iran, Afghanistan, sebahagian besar Iraq dan Kaukasus.

Pada abad ke 16, putera Tamerlane Zahiruddin Babur menyerang India dan mengasaskan kerajaan Timur India. Kerajaan ini berjaya menyatukan Asia Selatan dan memerintah kawasan itu sehingga ia jatuh ke tangan Inggeris.

## Sejarah

Empayar ini diasaskan oleh Timurlang (atau ringkasnya "Timur"). Bermula tahun 1363, beliau mengetuai serangan di Asia Tengah, Khorasan di Iran dan Afghanistan dengan bersekutu dengan Samarkand (1366) dan Balkh (1369). Pada tahun 1370, beliau diiktiraf sebagai raja bagi empayar yang baru dibentuk ini. Atas nama Chagatai Khanat, putera Genghis Khan, Timur menyerang Asia Tengah dan Khwarazme pada tahun berikutnya dan mula mara ke barat pada tahun 1380. Pada tahun 1389, beliau berjaya menumpaskan kerajaan Kartid di Herat dan menyerang Empayar Parsi. Pada tahun 1380, Isfahan jatuh ke tangan Timur dan apabila Shiraz berjaya ditawan beliau pada tahun 1393, raja Muzaffarid terpaksa diturun takhta. Kerajaan Jalayirid yang memerintah Baghdad juga turut mengalami nasib yang sama apabila mereka kalah dalam peperangan dengan Timurlang. Pada tahun 1394 atau 1395, Timurlang berjaya mengalahkan Angkatan Kencana dan menguasai rantau Kaukasus. Pakistan dan Delhi pula dikuasai pada 1398. Damsyik dan Anatolia Timur berjaya ditawan pada tahun 1400. Beliau menjadikan Samarkand ibu kotanya di gelar sebagai *Pusat Dunia*.

Ketika di penghujung riwayat empayar ini, keturunan raja Timur, Babur mendirikan Empayar Mughal di India. Babur merupakan keturunan Timur daripada sebelah bapanya dan Genghis Khan daripada sebelah ibunya. Pada abad ke 17, Mughal memerintah hampir di seluruh Asia Selatan. Serangan Inggeris menamatkan pemerintahan empayar ini dan raja terakhirnya, Bahadur Shah II, melarikan diri ke Myanmar

## Rujukan

## Pautan Luar
* Dinasti Timurid 
* Kesenian Timurid
* Pameran seni maya
* Kronologi pemerintah Samarkand 
* Kronologi pemerintah Herat
* royalark
History (saluran TV)

**History**, dahulunya dikenali sebagai **The History Channel**, ialah saluran televisyen satelit dan kabel Amerika yang dimiliki oleh A+E Networks.

## Rancangan dan milikan
Rancangan-rancangan di The History Channel merangkumi pelbagai topik yang luas, di mana topik yang sama selalunya diorganisasikan ke dalam minggu bertema atau maraton harian. 

## Senarai rancangan
### Siri biasa

### Siri mini dan rancangan istimewa

### Rancangan Istimewa
**[[Blood Diamonds (TV show)|Blood Diamonds]]* (2006)
**[[How William Shatner Changed the World]]* (2005)
**Star Trek: Beyond the Final Frontier* (2007)
**The Last Stand of the 300* (2007)
**[[Star Wars: The Legacy Revealed]]* (2007)
**The St. Valentine's Day Massacre (1998)

===Sindikasi===
**In Search of...* History Channel Run (Ca. 1998-2003) Original 1976-1982.

===Permainan video===
*[http://www.strategyinformer.com/pc/historychannelgreatbattlesofrome/interview.html *The History Channel: Great Battles of Rome*]
*[http://www.gamespot.com/xbox360/strategy/historychannelcivilwar/index.html *The History Channel: Civil War The Game*]
*[[Shootout the Game|*The History Channel: ShootOut! The Game*]]
*[[Dogfights_The_Game|*The History Channel: Dogfights The Game*]]

===DVD===
**The Unknown Hitler* DVD collection, including *Hitler and the Occult''

## Rujukan

## Pautan luar
* Laman sesawang rasmi
* 
* History UK 
* History Itali
* The History Channel Australia
* History Asia
* History India
* Save Our History
Crime & Investigation Network

**Crime & Investigation Network** (CSI) adalah hala tuju sebenar kepada siri jenayah benar dan program penyiasatan dengan motto Real Crime, Real People and Real Drama. Di sini, fakta terkecil mungkin boleh menjadi klu bagi seseorang detektif terbaik melawan ketua penjenayah.

Penonton berpeluang menyertai, mengkaji siasatan, menyelesaikan teka teki, mendalami pemikiran seorang penjenayah dan akhirnya mencantumkan semuanya menjadi bukti bagi mencapai keadilan.

Program ini membawa kita berada di makmal jenayah, bilik mahkamah, capaian maklumat polis, latar belakang sebenar di lokasi penyiasatan, soalan misteri yang tak terjawab dan menilai kehidupan pembunuh itu sendiri.

Saluran CSI ini — versi Asia — dapat diikuti di Astro saluran 732 mulai 1 Oktober 2007.

### Perubahan nombor di Astro Malaysia
Berikut ini adalah perubahan nombor yang ada di Crime + Investigation:

Pada tanggal 15 Jun 2007, Crime + Investigation dapat boleh disaksikan melalui Astro di saluran 79.

Pada tanggal 1 Oktober 2007, Crime + Investigation akan diubah nombor memperkenalkan tiga digit iaitu 732.

Pada tanggal 15 Oktober 2019, Crime + Investigation dapat boleh disaksikan melalui Astro akan menambahkan siaran kualiti HD di saluran 716.

Pada tanggal 1 April 2020, Crime + Investigation akan diubah nombor lagi menjadi saluran 714 untuk siaran format HD dan saluran 734 untuk siaran format SD.

Pada 25 Mac 2021, Crime + Investigation telah bersiaran menerusi saluran 714 (HD) dan saluran 734 (SD) telah rasmi ditamatkan.
Konflik Fatah–Hamas

**Konflik Fatah-Hamas** ( *Al-Nizāʿ baina Fataḥ wa Ḥamās*), atau **Perang Saudara Palestin** (Arab: **الحرب الأهلية الفلسطينية** *Al-Ḥarb al-ʾAhliyyah al-Filisṭīnīyah*) atau **Konflik Saudara** (Arab: **صراع الأخوة** *Ṣirāʿ al-Ikhwah*), bermula pada akhir 2006 dan masih berjalan sehingga pertengahan 2011, di antara dua puak utama Palestin, Fatah dan Hamas. Kebanyakan pertempuran terjadi di Genting Gaza, yang telah diambil alih oleh Hamas pada Jun 2007.

## Latar belakang
Ketegangan antara Hamas dan Fatah bermula pada 2005 selepas kematian pemimpin lama Pertubuhan Pembebasan Palestin (PLO) Yasser Arafat, yang meninggal pada November 2004, dan menjadi bertambah buruk selepas Hamas memenangi pilihan raya pada 2006.

## Perjanjian perdamaian 2011
Hamas dan Fatah, selain kumpulan Palestin lain, telah mengadakan rundingan bertujuan mendamaikan puak berselisihan buat kali pertama pada Februari 2010. Pada Mac 2010, dalam rancangan TV Debat Doha, wakil Fatah dan Hamas membincangkan masa depan kepimpinan Palestin.

Satu perjanjian perdamaian antara Fatah dan Hamas dicapai di Kaherah pada 27 April 2011. Mereka bersetuju membentuk kerajaan perpaduan, dan mengadakan pilihan raya di kedua-dua wilayah Palestin dalam masa 12 bulan pembentukan kerajaan tersebut. Pemeteraian persetujuan ini menandakan perapatan jurang empat tahun antara dua seteru ini.

Pada 4 Mei 2011 dalam satu upacara di Kaherah, persetujuan ini ditandatangani secara rasmi oleh Presiden Pihak Berkuasa Palestin dan pemimpin Fatah Mahmud Abbas dengan pemimpin Hamas Khaled Meshal. Persetiaan ini memberikan rangka untuk membentuk kerajaan "peralihan" teknokrat untuk persediaan pilihan raya perundangan dan presiden dalam jangka masa setahun. Ia juga membenarkan kemasukan Hamas ke dalam PLO dan memegang jawatan dalam Majlis Kebangsaan Palestin. PBP akan terus menjaga kawalan keselamatan di Tebing Barat, begitu juga kerajaan Hamas di Gaza. Perjanjian ini bagaimanapun dibantah Israel dan sekutunya Amerika Syarikat.

## Rujukan
Hospital Tengku Ampuan Afzan

**Hospital Tengku Ampuan Afzan** merupakan sebuah hospital di Kuantan, Pahang. Hospital ini turut digunakan oleh pelajar UIAM kampus Kuantan untuk membuat kajian atau praktikal.

## Sejarah
Perkhidmatan Hospital Tengku Ampuan Afzan (HTAA) bermula pada tahun 1904, sebagai sebuah Hospital Daerah Kuantan yang dikenali sebagai Rumah Sakit Umum Kuantan. Hospital ini telah dinaikkan taraf kepada Hospital Besar pada tahun 1955 setelah bandar Kuantan diistiharkan sebagai ibu negeri Pahang. Bangunan HTAA yang ada sekarang dibina di atas tapak yang sama seluas 40.1 ekar.

## Lokasi
Hospital ini terletak berhampiran Taman Esplanade iaitu berhadapan dengan Sungai Kuantan. Hospital ini terletak di Jalan Tanah Putih yang menghala ke Gambang.

## Alamat
Hospital Tengku Ampuan Afzan (HTAA)
Jalan Tanah Putih
25100 Kuantan
Pahang Darul Makmur, 
Malaysia 
No. Telefon : 09-5133333 
No. Fax : 09-5142712

## Perasmian
Hospital ini telah dirasmikan oleh KDYMM Sultan Pahang, Sultan Haji Ahmad Shah pada 3 November 1995. Pada majlis tersebut, KDYMM Tuanku telah perkenan duli menamakan hospital ini sebagai **Hospital Tengku Ampuan Afzan**.

## Objektif
Untuk menyediakan perkhidmatan perubatan yang cekap, berkemampuan dan saksama kepada semua golongan masyarakat melalui penggunaan teknologi yang sesuai serta memenuhi kehendak alam sekitar dan kehendak pelanggan; dengan penekanan kepada kualiti, inovasi, promosi kesihatan dan menghormati harga diri serta menggalakkan tanggungjawab individu dan penyertaan komuniti terhadap kehidupan yang berkualiti; bagi mencapai wawasan Malaysia sebagai sebuah negara yang mempuyai individu, keluarga dan masyarakat yang sihat.

## Pautan luar
* WEB Hospital Tengku Ampuan Afzan (HTAA).
* Laman Kementerian Kesihatan.
Khairil Rashid

**Khairil Azwan Mohd Rashid** (lahir 20 Mei 1971) juga dikenali sebagai **Krill** merupakan seorang penyampai radio, penyanyi dan pengacara televisyen Malaysia. Beliau memulakan kerjaya radio beliau pada 1998 sebagai salah seorang juruhebah radio ERA dari 1998 hingga 2007, seterusnya di X FM dari 2007 hingga 2008, dan Sinar dari 2008 hingga 2015.

## Kerjaya
Pada tahun 1994, Khairil Rashid memulakan kerjaya awalnya di Radio Televisyen Malaysia (RTM) sebagai penyusun intisari rancangan untuk TV2. 

Beliau menyertai barisan penyampai radio Era semasa penubuhannya pada 1 Ogos 1998, termasuk Halim Othman, Najman Mohamed, Jamal Jamaluddin, Faizal Ismail, Seelan Paul, Linda Onn, Kudsia Kahar, Subarma Mokhtaruddin dan Rafi Mansor. Semasa bersama Era, beliau bertugas setiap hari Isnin hingga Jumaat dari jam 6.00 pagi hingga 10.00 pagi bersama Kieran dan Raja Azura dalam segmen Pagi di Era. 

Khairil juga pernah bertugas pada waktu petang bersama Noor di radio XFM, sebelum berpindah ke Sinar FM di mana beliau bertugas sehingga 2015. 

Di samping itu, Khairil juga merupakan salah seorang ahli kumpulan Khafi berpasangan dengan Faizal Ismail yang juga penyampai radio tetap di radio Hot FM. Mereka menerbitkan album pertama bertajuk *Satu Jengkal* pada 2006. Selain itu, beliau pernah menjadi model MTV nyanyi penyanyi dangdut Amelina menerusi lagu *Semakin Rindu Semakin Asyik* ketika zaman remajanya. Selain itu, Krill juga pernah berlakon, kredit filem beliau ialah *[[KL Menjerit]]* (2002) dan *[[Gangster]]* (2005).

## Filemografi
### Filem

### Televisyen

## Diskografi
;Bersama Khafi
* *Satu Jengkal* (2006)

## Radiografi

### Radio

## Rujukan

## Pautan luar
*
Mendua

**Mendua** merupakan sebuah kumpulan vokal dari Indonesia. Kumpulan ini telah berjaya memasuki pertandingan akhir Gang Starz, sebuah rancangan realiti televisyen di TV3. Kumpulan ini dianggotai Hendra Purnanto (Pungky), Dr. Marisha Friska Halauwet (Dr. Sasha) dan Diana Puspitasari (Diana).

Selain itu Mendua pernah memasuki pertandingan realiti televisyen Bintang Cari Bintang di Trans TV Indonesia dan pernah membuat persembahan dalam acara akhir Mentor. Mendua juga pernah membuat persembahan di Konsert Jom Heboh di Teluk Danga, Johor.

## Lagu
* Hampir Ke Situ (sebagai runut bunyi Duyung)

## Filemografi
The Lima

**The Lima** adalah merupakan juara pertama Gang Starz.
The Lima merupakan sebuah kumpulan yang terdiri dari tiga anak muda dari Indonesia - C Taufani Rahadian (Taura), Bony Adam (Bony) dan Arif Topan Sanjaya (Arif). Kumpulan ini telah berjaya memasuki pertandingan akhir Gang Starz, sebuah rancangan realiti televisyen di TV3.  

 

Dengan gelaran juara yang disandang itu, The Lima menggondol hadiah lumayan seperti yang dijanjikan TV3 iaitu wang tunai bernilai AS$100,000 (RM 340,00), trofi serta kontrak rakaman bersama KRU Music Group (KMG).

Dalam konsert akhir , The Lima memungut lima bintang daripada ke semua lima juri iaitu tiga juri tetap, Vernon Kedit, Maple Loo dan Arab serta daripada dua juri undangan Erwin Gutawa dan penyanyi dan komposer Singapura, Sheikh Haikal pada set kedua mengatasi tiga lagi kumpulan Mendua, Flava dan Infinatez. The Lima berduet dengan Mas Idayu menerusi lagu *Do Re Mi*, *Memori Daun Pisang* dan *Sengol Sengolan Cubit Cubitan* di konsert akhir Gang Starz. Pada persembahan malam itu, The Lima menyampaikan tiga buah lagu lain berjudul *Suci Dalam Debu*, *Benci Bilang Cinta* dan *Pria Terhebat* secara solo.

Kumpulan ini pernah membuat persembahan di JomHeboh di Teluk Danga, Johor.

## Karier
Pada tahun 2024 The Lima kembali ke Malaysia untuk melakukan 'comeback' selepas 17 tahun menjuarai Gang Starz. kali ini kumpulan The Lima telah terpilih sebagai peserta Gegar Vaganza (musim 11) dan telah memenangi tempat keenam.

## Filemografi
### Televisyen

## Diskografi
### Album studio
* *[[The Lima (album)|The Lima]]* (2008)

### Single

### Pencapaian

## Rujukan
Non piangere, Liù

***Non piangere, Liù***  (Jangan menangis,  Liù) ialah sebuah aria yang dinyanyikan oleh Calaf, putera yang namanya tidak diketahui diambil dari babak  I dari opera Itali berjudul   Turandot, hasil karya penggubah  Giacomo Puccini.  Libreto ini ditulis oleh Giuseppe Adami  dan Renato Simoni. Adegan ini mengambil tempat di hadapan istana besar di negara  China. Liù  merayu agar Calaf supaya tidak meneruskan cabaran Puteri Turandot untuk menjawab 3 teka-teki yang boleh menyebabkan kepala beliau dipanggal sekiranya jawapan beliau salah. Calaf yang menyintai  Puteri tersebut tetap dengan pendiriannya dan memberitahu Liù dengan lembut dan sayu, agar tidak menanagis dan menjaga bapanya kelak sekira sesuatu berlaku kepada beliau. Aria ini dinyanyikan di dalam bahasa Itali

Untuk keterangan lanjut mengenai opera ini, sila rujuk rencana Turandot

## Libreto

## Rujukan
* Pengkalan data aria
Fatah

**Fatah** (), sebelum ini **Gerakan Pembebasan Kebangsaan Palestin** (), ialah sebuah parti politik kebangsaan dan demokratik sosial di Palestin. Ia merupakan kumpulan terbesar dalam badan kesekutuan pelbagai parti Pertubuhan Pembebasan Palestin (PLO) dan kedua terbesar dalam Majlis Perundangan Palestin (PLC). Pengerusi parti ini ialah Presiden semasa Negara Palestin, Mahmud Abbas.

Fatah secara umumnya dianggap mempunyai penglibatan yang besar dalam usaha pembebasan Palestin yang lampau dan kekal membiayai sejumlah kumpulan pembebasan. Fatah amat mudah dikenal pasti dengan kepimpinan pengerusi pengasasnya, Yasser Arafat, sehingga kematiannya pada 2004, dan disambung oleh Farouk Kaddoumi sehingga 2009, yang kemudiannya diganti dengan Mahmud Abbas. Sejak kematian Arafat, identiti kekumpulanan dalam kalangan gerakan yang pelbagai semakin jelas terserlah.

Pada pilihan raya umum 2006, parti ini tewas kepada Hamas dan gagal memperoleh majoriti kukuh dalam PLC. Kejayaan Hamas tersebut membawa kepada kemelut antara Fatah-Hamas, di mana Fatah kekal mengawal Pihak Berkuasa Palestin di Tebing Barat menerusi presidennya. Fatah juga aktif mengawal kem pelarian Palestin.

## Rujukan